PPKE BTK

**PÁZMÁNY SZENIOR EGYETEM**

2019 őszi szemeszter

**A pozitív pszichológia**

*Tudományág: pszichológia*

Míg a pszichológia egésze sokáig leginkább az emberi működés hibáira, mentális betegségeire, diszfunkcióra helyezte a hangsúlyt, a pozitív pszichológia célkitűzése éppen ellenkezőleg, az emberi lehetőségek kibontakoztatására, az egészség megőrzésére, a pozitív megküzdésre fókuszál. A terület fő kutatási témái többek között az emberi jóllét, a bölcsesség, a kreativitás, a mentális egészség pszichológiai vonatkozásai.

A PPKE Szenior Egyetem 2019. őszi féléves előadássorozata a pozitív pszichológia különböző területeivel foglalkozik. A félév során szó lesz többek között a Csíkszentmihályi Mihály flow-elméletéről, a pozitív pszichológia alkalmazott területeiről, mint a sportpszichológia, vagy a tanácsadás, továbbá különös hangsúlyt fektetünk a spiritualitás és pozitív pszichológia határterületeire.

Az előadások **szerdai** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| Dátum | A kurzus előadásai | Előadó |
| Szept. 18. | Pozitív pszichológia és spiritualitás I. | Gyimesi Júlia |
| Szept.25. | Pozitív pszichológia és spiritualitás II. | Gyimesi Júlia |
| Okt. 9. | Az áramlat (flow) | Boross Ottilia |
| Okt. 16. | Az örömök keresése és tagadása | Boross Ottilia |
| Okt. 30. | Szülők és gyerekek nemzettel kapcsolatos vélekedései - hasonlóságok és különbségek | Kengyel Gabriella |
| Nov. 6. | Élethosszig tartó pozitív fejlődés | Boross Ottilia |
| Nov. 13. | Sportpszichológia | Menczel Zsuzsa |
| Nov. 20. | Pszichológiai jóllét a készülődő felnőttkor időszakában | Urbán Szabolcs |
| Nov. 27. | A pályaorientációs tanácsadás narratív modellje | Urbán Szabolcs |
| Dec. 4. | Élettörténet és kreativitás | Kővágó Pál |
| Dec. 11. | Meseterápiás személyiségfejlesztés alapjai | Kővágó Pál |